**Cântecul ochilor**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

– Unde-aţi fost voi, ochişori?

– În pădure, după flori!

Ochişorii le găseau

Mânuţele le strângeau.

– Unde-aţi fost voi, ochişori?

– Mingea am jucat în zori!

Ochişorii o vedeau,

Picioruţele-o loveau.

– Unde-aţi fost voi, ochişori?

– După fragii roşiori!

Ochişorii îi căta

Şi guriţa în mânca.

– Cum o duceţi, ochilor?

– Bine-o ducem, florilor!

De măicuţa sărutaţi,

Cu tăicuţă mângâiaţi!